 Waa ganacsadihii dhanka dhaqaalaha ka taageeri jiray Gen: Caydiid, kadibna hogaamiye siyaasadeed isku rogay goortii ay is qoomeen Jen Caydiid Alaha u naxariistee, waxa uuna hadda ka taliyaa aagga ay ku taalay Jaamacaddii umadda Soomaaliyeed ee Muqdisho, saa awgeed ayuu ka mid noqday hogaamiye-yaasha Muqdisho, waxaana lagu tilmaamaa Siyaasi ku xeel dheer xulufaysiga, qaar ka mid ah kuwa hadda lagu tiriyo madaxda Muqdisho isaga ayaa boorka ka jafay oo dhagta ugu sheegay iney gooni isu taagi karaan, kana mid noqon karaan hogaamiye-yaasha Muqdisho. 